paragraph_text: Na otoku Kreti u Egejskom moru, oko 2500. pr. Kr. pojavila se napredna i nevjerojatno bogata civilizacija - prvo europsko carstvo. Ti ljudi su bili trgovci i postali poznati kao Minojci prema legendi o bogatom kretskom kralju Minosu. Minojci su na Kreti gradili zadivljujuće ukrašene palače i mnoge su nam poznate po slikarijama, zgradama i raskošnim predmetima koji su tamo pronađeni. Međutim, znastvenici su samo djelomično dešifrirali njihovo pismo. Godine 1450. pr. Kr. Minojce su pregazili ratnički Mikenjani iz Grčke. Sa svoje domovine na Kreti, Minojci su dominirali Egejskim morem od 2000. do 1450. pr. Kr. Naselja su bila uglavnom priobalna, a ona najvažnija - Knossos, Mallia, Phaistos i Zakros - građena su oko velikih palača.